Metsmaasikate otsinguil jäin kaks korda vihma kätte ja kaotasin autovõtme raiesmikule. Sääskede rünnakutest rääkimata. Aga sellest polnud midagi, võtme leidsin üles ja riided kuivasid ka lõpuks ära (kummikud ei ole küll siiamaani veel kuivad, nendesse nirises vesi täitsa  takistamatult, kui ma üritasin saju eest tamme alla varjuda). Tüütud sääseparved aga - no mõne asjaga tuleb lihtsalt leppida. Õilsa eesmärgi nimel.